Käigukast
Käigukast on mehaaniline seade, mille ülesandeks on suunata mootori toodetud energia edasi läbi kardaani või veovõllide ratastesse. Käigukaste leidub masinatel, millel on vaja pöörleva energia suunda või pöörlemiskiirust muuta. Enamikul praegu toodetavatel bensiini- või diiselmootoritega sõiduautodel on käigukast, millel on 5–8 edasi- ja üks tagurpidikäik. Elektriautod kasutavad tavaliselt fikseeritud käiguga või kahekäigulist käigukasti, millel puudub käigukastis eraldi tagurpidikäik.